Ο **Ντάρκο Κοβάτσεβιτς** (σερβικά: **Дарко Ковачевић**) γεννήθηκε στις 18 Νοεμβρίου του 1973 στο Κόβιν της Σερβίας και είναι πρώην επαγγελματίας ποδοσφαιριστής. Αγωνιζόταν ως επιθετικός.

Καριέρα
-------

Η πρώτη του επαγγελματική ομάδα ήταν η Προλετέρ, με την οποία είχε 37 γκολ σε 51 ματς. Ως συνέπεια των καλών του αυτών εμφανίσεων, πήρε μετεγγραφή στον Ερυθρό Αστέρα, με τον οποίο έκανε πράγματα και θαύματα σημειώνοντας 37 τέρματα σε 47 παιχνίδια.

Ο Ερυθρός Αστέρας τον πούλησε στην αγγλική Σέφιλντ Γουένσντεϊ, η οποία προσέφερε 15 εκατομμύρια ευρώ το 1995 για την απόκτησή του. Εκεί δε μπόρεσε να γίνει βασικός κι έτσι στο τέλος της χρονιάς αφέθηκε ελεύθερος. Στη συνέχεια μετακόμισε στη Ρεάλ Σοσιεδάδ. Η πρώτη χρονιά ήταν μέτρια για να ακολουθήσουν, όμως, δύο πολύ καλές με αποτέλεσμα να «κερδίσει» μετεγγραφή το 1999 στην Ιταλία, στην ομάδα της Γιουβέντους. Μετά από δύο όχι καλές χρονιές στη «Μεγάλη Κυρία» μετακόμισε σε μια δεύτερη ιταλική ομάδα, τη Λάτσιο. Η παρουσία του ήταν απογοητευτική με 7 μόλις συμμετοχές και κανένα τέρμα!

Τον Ιανουάριο του 2002 επιστρέφει στη Ρεάλ Σοσιεδάδ, όπου οι φίλαθλοι τον δέχτηκαν με επιδοκιμασίες. Τις δύο πρώτες χρονιές ξαναβρίσκει το δρόμο προς τα δίχτυα έχοντας 28 γκολ σε 55 παιχνίδια. Ύστερα ακολουθεί μία σταθερά πτωτική πορεία με 23 τέρματα σε 108 συμμετοχές. Συνολικά με τη Ρεάλ Σοσιεδάδ έχει 261 συμμετοχές και 92 τέρματα.

Από τις 7 Ιουλίου 2007 είναι παίκτης του Ολυμπιακού, υπογράφοντας μονοετές συμβόλαιο με την ομάδα του Πειραιά. Οι εξαιρετικές εμφανίσεις του με τη φανέλα του Ολυμπιακού (17 τέρματα στο πρωτάθλημα, γκολ στη νίκη επί του Άρη στον τελικό κυπέλλου, αλλά και 3 καθοριστικά τέρματα για τον όμιλο του Τσάμπιονς Λιγκ) οδήγησαν στην ανανέωση του συμβολαίου του. Την επόμενη σεζόν, ωστόσο, ένα σοβαρό πρόβλημα υγείας τον υποχρέωσε σε αποχώρηση από την ενεργό δράση.

Ωστόσο, παρά το γεγονός ότι ο Κοβάσεβιτς αναγκάστηκε να κρεμάσει πρόωρα τα ποδοσφαιρικά του παπούτσια, δεν παράτησε εντελώς το χώρο του ποδοσφαίρου. Ο Ολυμπιακός, προκειμένου να τον τιμήσει για την ουσιαστική παρουσία του στην ομάδα, του προσέφερε αρχικά πόστο σκάουτερ. Στη συνέχεια ωστόσο, ο Κοβάσεβιτς ανέλαβε επικεφαλής του τμήματος σκάουτινγκ του Ολυμπιακού, καθώς και τεχνικός σύμβουλος της διοίκησης.

*(μέχρι τις 24 Σεπτεμβρίου 2007)*

| Ομάδα | Σεζόν | Εμφανίσεις | Γκολ |
| --- | --- | --- | --- |
| Ολυμπιακός | 2008-09 | 14 | 4 |
| 2007-08 | 27 | 17 |
|  | **Σύνολο** | **41** | **21** |
|  Ρεάλ Σοσιεδάδ | 2006-07 | 33 | 3 |
| 2005-06 | 9 | 4 |
| 2004-05 | 30 | 8 |
| 2003-04 | 36 | 8 |
| 2002-03 | 36 | 20 |
| 2001-02 | 19 | 8 |
| **Σύνολο** | **163** | **51** |
|  Λάτσιο | 2001 | 7 | 0 |
| **Σύνολο** | **7** | **0** |
| Γιουβέντους | 2000-01 | 21 | 5 |
| 1999-00 | 26 | 6 |
| **Σύνολο** | **47** | **11** |
|  Ρεάλ Σοσιεδάδ | 1998-99 | 30 | 16 |
| 1997-98 | 33 | 17 |
| 1996-97 | 35 | 8 |
| **Σύνολο** | **98** | **41** |
|  Σέφιλντ Γουένσντεϊ | 1996 | 16 | 4 |
| **Σύνολο** | **16** | **4** |
|  Ερυθρός Αστέρας | 1995 | 16 | 13 |
| 1994-95 | 31 | 24 |
| **Σύνολο** | **47** | **37** |
| Προτελέρ | 1993-94 | 29 | 22 |
| 1992-93 | 22 | 15 |
| **Σύνολο** | **51** | **37** |
| **Σύνολο Καριέρας** |  | **433** | **184** |
|

Τίτλοι
------

* **2 Κύπελλα Γιουγκοσλαβίας** (1995, 1996)
* **2 Πρωταθλήματα Ελλάδας** (Α΄Εθνική ποδοσφαίρου αντρών 2007, 2009)
* **2 Κύπελλα Ελλάδας** (2008, 2009)
* **1 Σούπερ Καπ Ελλάδας** (2007)

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* (Αγγλικά) Ο Ντάρκο Κοβάτσεβιτς στο national-football-teams.com